Paġna Dawn it-testi huma disponibbli fuq: Lingwa tal-kawża: il-Ġermaniż Id-dritt tal-Unjoni għandu jiġi interpretat fis-sens li, fil-każ, bħal dak inkwistjoni fil-kawża prinċipali, fejn ċittadin tal-Unjoni li jkun is-suġġett ta' talba għall-estradizzjoni lejn l-Istati Uniti jkun ġie arrestat, bil-ħsieb tal-possibbiltà ta' eżekuzzjoni ta' din it-talba, fi Stat Membru li ma jkunx dak li tiegħu huwa għandu n-nazzjonalità, is-sitwazzjoni ta' dan iċ-ċittadin tkun taqa' taħt il-kamp ta' applikazzjoni ta' dan id-dritt peress li l-imsemmi ċittadin ikun eżerċita d-dritt tiegħu ta' moviment liberu fl-Unjoni Ewropea u l-imsemmija talba għall-estradizzjoni tkun saret fil-kuntest tal-Ftehim dwar l-estradizzjoni bejn l-Unjoni Ewropea u l-Istati Uniti ta' l-Amerika tal-25 ta' Ġunju 2003. Fil-każ, bħal dak fil-kawża prinċipali, fejn ċittadin tal-Unjoni li jkun is-suġġett ta' talba għall-estradizzjoni lejn l-Istati Uniti tal-Amerika, fil-kuntest tal-Ftehim dwar l-estradizzjoni bejn l-Unjoni Ewropea u l-Istati Uniti ta' l-Amerika tal-25 ta' Ġunju 2003, ikun ġie arrestat fi Stat Membru li ma jkunx dak li tiegħu huwa għandu n-nazzjonalità, bil-ħsieb tal-possibbiltà ta' eżekuzzjoni ta' din it-talba, l-Artikoli 18 u 21 TFUE għandhom jiġu interpretati fis-sens li huma ma jipprekludux lill-Istat Membru mitlub milli jistabbilixxi distinzjoni fuq il-bażi ta' regola tad-dritt kostituzzjonali bejn iċ-ċittadini tiegħu u ċ-ċittadini ta' Stati Membri oħra u milli jawtorizza din l-estradizzjoni meta huwa ma jkunx jippermetti l-estradizzjoni taċ-ċittadini tiegħu stess, sakemm huwa jkun qiegħed minn qabel lill-awtoritajiet kompetenti tal-Istat Membru li tiegħu dan iċ-ċittadin ikollu n-nazzjonalità f'pożizzjoni li jitolbu l-konsenja ta' dan iċ-ċittadin fil-kuntest ta' mandat ta' arrest Ewropew u dan l-Istat Membru tal-aħħar ma jkun ħa ebda miżura f'dan is-sens. Lingwa tal-kawża: il-Finlandiż L-Artikolu 31(4) tal-Konvenzjoni għall-unifikazzjoni ta' ċerti regoli għat-trasport internazzjonali bl-ajru, konkluża f'Montreal fit-28 ta' Mejju 1999 u approvata f'isem il-Komunità Ewropea permezz tad-Deċiżjoni tal-Kunsill 2001/539/KE tal-5 ta' April 2001, għandu jiġi interpretat fis-sens li, fit-termini preskritti fil-paragrafu 2 ta' dan l-artikolu, l-ilment għandu jsir bil-miktub, skont il-paragrafu 3 tal-imsemmi artikolu, taħt piena ta' inammissibbiltà ta' kull tip ta' azzjoni kontra t-trasportatur. Ilment, bħal dak inkwistjoni fil-kawża prinċipali, irreġistrat fis-sistema informatika tat-trasportatur bl-ajru, jirrispondi għar-rekwiżit ta' forma bil-miktub, previst fl-Artikolu 31(3) tal-Konvenzjoni għall-unifikazzjoni ta' ċerti regoli għat-trasport internazzjonali bl-ajru, konkluża f'Montreal fit-28 ta' Mejju 1999. L-Artikolu 31(2) u (3) tal-Konvenzjoni għall-unifikazzjoni ta' ċerti regoli għat-trasport internazzjonali bl-ajru, konkluża f'Montreal fit-28 ta' Mejju 1999, għandu jiġi interpretat fis-sens li ma jipprekludix li r-rekwiżit ta' forma bil-miktub jiġi kkunsidrat li huwa ssodisfatt meta aġent tat-trasportatur bl-ajru, bl-għarfien tal-passiġġier, jagħmel f'forma bil-miktub l-avviż ta' lment, jew fuq karta jew b'mezz elettroniku, billi jintroduċih fis-sistema informatika ta' dan it-trasportatur, sakemm dan il-passiġġier ikun jista' jivverifika l-eżattezza tat-test tal-ilment, kif miktub u introdott f'din is-sistema u, skont il-każ, jemendah jew jikkompletah, jew anki jibdlu, qabel ma jiskadi t-terminu previst fl-Artikolu 31(2) ta' din il-konvenzjoni. L-Artikolu 31 tal-Konvenzjoni għall-unifikazzjoni ta' ċerti regoli għat-trasport internazzjonali bl-ajru, konkluża f'Montreal fit-28 ta' Mejju 1999 għandu jiġi interpretat fis-sens li ma jissuġġetta l-ilment għal ebda rekwiżit sostantiv ieħor minbarra dak li t-trasportatur bl-ajru jiġi mgħarraf bid-dannu kkawżat. Lingwi tal-kawża: il-Ġermaniż u l-Ingliż L-Artikolu 28(3)(a) tad-Direttiva 2004/38 tal-Parlament Ewropew u tal-Kunsill tad-29 ta' April 2004 dwar id-drittijiet taċ-ċittadini ta' l-Unjoni u tal-membri tal-familja tagħhom biex jiċċaqilqu u jgħixu liberament fit-territorju ta' l-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE, għandu jiġi interpretat fis-sens li l-benefiċċju tal-protezzjoni kontra t-tkeċċija mit-territorju prevista f'din id-dispożizzjoni huwa suġġett għall-kundizzjoni li l-persuna kkonċernata jkollha dritt ta' residenza permanenti fis-sens tal-Artikolu 16 u tal-Artikolu 28(2) ta' din id-direttiva. L-Artikolu 28(3)(a) tad-Direttiva 2004/38 għandu jiġi interpretat fis-sens li, fil-każ ta' ċittadin tal-Unjoni li jiskonta piena ta' priġunerija u li fir-rigward tiegħu deċiżjoni ta' tkeċċija hija adottata, il-kundizzjoni li jkun "[għex] fl-Istat Membru ospitanti għall-għaxar snin preċedenti" stabbilita f'din id-dispożizzjoni, tista' tiġi ssodisfatta sa fejn evalwazzjoni globali tas-sitwazzjoni tal-persuna kkonċernata li tieħu inkunsiderazzjoni l-aspetti rilevanti kollha twassal sabiex jitqies li, minkejja din id-detenzjoni, ir-rabtiet ta' integrazzjoni li jqħaqqdu lill-persuna kkonċernata mal-Istat Membru ospitanti ma ġewx miksura. Fost dawn l-aspetti hemm, b'mod partikolari, is-saħħa tar-rabtiet ta' integrazzjoni minsuġa mal-Istat Membru ospitanti qabel iż-żamma f'detenzjoni tal-persuna kkonċernata, in-natura tal-ksur li ġġustifika l-perijodu ta' detenzjoni sostnut u ċ-ċirkustanzi li fihom dan twettaq kif ukoll l-aġir tal-persuna kkonċernata matul il-perijodu ta' detenzjoni. L-Artikolu 28(3)(a) tad-Direttiva 2004/38 għandu jiġi interpretat fis-sens li l-kwistjoni dwar jekk persuna ssodisfatx il-kundizzjoni li tkun "[għexet] fl-Istat Membru ospitanti għall-għaxar snin preċedenti", fis-sens ta' din id-dispożizzjoni, għandha tiġi evalwata fid-data li fiha d-deċiżjoni ta' tkeċċija inizjali hija adottata. Lingwa tal-kawża: il-Franċiż L-Artikolu 1 tad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistabbilixxi proċedura dwar l-għoti ta' informazzjoni fil-qasam ta' l-istandards u r-regolamenti tekniċi u r-regoli dwar is-servizzi tas-Soċjetà ta' l-Informatika [informazzjoni], kif emendata bid-Direttiva 98/48/KE tal-Parlament Ewropew u tal-Kunsill tal-20 ta' Lulju 1998, u l-Artikolu 2(2)(d) tad-Direttiva 2006/123/KE tal-Parlament Ewropew u tal-Kunsill tat-12 ta' Diċembru 2006 dwar is-servizzi fis-suq intern, għandhom jiġu interpretati fis-sens li leġiżlazzjoni nazzjonali, li tissanzjona kriminalment l-organizzazzjoni ta' sistema ta' tqegħid f'kuntatt ta' klijenti ma' persuni li jipprovdu servizzi ta' trasport bit-triq ta' persuni bi ħlas b'vetturi ta' inqas minn għaxar postijiet, mingħajr ma jkollhom awtorizzazzjoni għal dan l-għan, tirrigwarda "servizz fil-qasam tat-trasport" sa fejn hija tapplika għal servizz ta' intermedjazzjoni pprovdut permezz ta' applikazzjoni għal smartphones u li jifforma parti integrali minn servizz globali li l-element prinċipali tiegħu huwa s-servizz ta' trasport. Tali servizz huwa eskluż mill-kamp ta' applikazzjoni ta' dawn id-direttivi. Lingwa tal-kawża: il-Ġermaniż L-Artikolu 4(2) tad-Direttiva tal-Kunsill 2000/78/KE tas-27 ta' Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol, moqri flimkien mal-Artikoli 9 u 10 tagħha, kif ukoll mal-Artikolu 47 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li, meta knisja jew organizzazzjoni oħra li l-etos tagħha huwa bbażat fuq reliġjon jew twemmin issostni, insostenn ta' att jew ta' deċiżjoni bħaċ-ċaħda ta' kandidatura għal impjieg magħha, li, minħabba n-natura tal-attivitajiet ikkonċernati jew il-kuntest li fih dawn l-attivitajiet jitwettqu, ir-reliġjon tikkostitwixxi rekwiżit professjonali ġenwin, leġittimu u ġġustifikat fid-dawl tal-etos ta' din il-knisja jew organizzazzjoni, tali allegazzjoni għandha, skont il-każ, tkun tista' tiġi suġġetta għal stħarriġ ġudizzjarju effettiv li jirrikjedi li jiġi żgurat, fil-każ inkwistjoni, li l-kriterji stabbiliti fl-Artikolu 4(2) tad-Direttiva 2000/78 huma ssodisfatti. L-Artikolu 4(2) tad-Direttiva 2000/78 għandu jiġi interpretat fis-sens li rekwiżit professjonali ġenwin, leġittimu u ġġustifikat, imsemmi fih, jirreferi għal rekwiżit neċessarju u li huwa oġġettivament meħtieġ, fid-dawl tal-etos tal-knisja jew tal-organizzazzjoni kkonċernata, min-natura jew mill-kundizzjonijiet li fih titwettaq l-attività professjonali inkwistjoni u ma jistax ikopri kunsiderazzjonijiet li ma humiex relatati ma' dan l-etos jew mad-dritt għall-awtonomija ta' din il-knisja jew ta' din l-organizzazzjoni. Dan ir-rekwiżit għandu jkun konformi mal-prinċipju ta' proporzjonalità. Qorti nazzjonali, adita b'tilwima bejn żewġ individwi, hija marbuta, meta hija ma tkunx tista' tinterpreta d-dritt nazzjonali applikabbli b'mod konformi mal-Artikolu 4(2) tad-Direttiva 2000/78, li tiżgura, fil-kuntest tal-kompetenzi tagħha, il-protezzjoni ġuridika tal-partijiet li tirriżulta mill-Artikoli 21 u 47 tal-Karta tad-Drittijiet Fundamentali tal-Unjoni Ewropea u li tiggarantixxi l-effett sħiħ ta' dawn l-artikoli waqt li tħalli mhux applikati, jekk ikun meħtieġ, kull dispożizzjoni nazzjonali kuntrarja. Lingwa tal-kawża: il-Franċiż L-appell huwa miċħud. L-Uffiċċju tal-Proprjetà Intellettwali tal-Unjoni Ewropea (EUIPO) huwa kkundannat għall-ispejjeż. Lingwa tal-kawża: il-Portugiż Il-kunċett ta' "żvantaġġ kompetittiv", fis-sens tal-punt (ċ) tat-tieni paragrafu tal-Artikolu 102 TFUE, għandu jiġi interpretat fis-sens li dan jirrigwarda, fil-każ li fih impriża dominanti tapplika prezzijiet diskriminatorji fil-konfront ta' sieħba kummerċjali fis-suq downstream, is-sitwazzjoni li fiha dan l-aġir jista' jkollu bħala effett tiegħu, distorsjoni tal-kompetizzjoni bejn dawn is-sieħba kummerċjali. Il-konstatazzjoni ta' tali "żvantaġġ kompetittiv" ma tirrikjedix prova ta' deterjorament effettiv u kwantifikabbli tal-pożizzjoni kompetittiva, iżda għandha tkun ibbażata fuq analiżi taċ-ċirkustanzi rilevanti kollha tal-każ li jippermettu li jiġi konkluż li l-imsemmi aġir għandu influwenza fuq l-ispejjeż, fuq il-benefiċċji, jew fuq interess rilevanti ieħor ta' wieħed jew iktar mill-imsemmija sieħba, b'tali mod li dan l-aġir ikun ta' natura li jaffettwa l-imsemmija pożizzjoni. Lingwa tal-kawża: il-Litwan L-Artikolu 184 tad-Direttiva tal-Kunsill 2006/112/KE ta' 28 ta' Novembru 2006 dwar is-sistema komuni ta' taxxa fuq il-valur miżjud għandu jiġi interpretat fis-sens li l-obbligu ta' aġġustament ta' tnaqqis mhux dovut ta' taxxa fuq il-valur miżjud (VAT) imsemmi f'dan l-artikolu japplika wkoll fil-każ li t-tnaqqis imwettaq inizjalment ma setax jitwettaq legalment peress li t-tranżazzjoni li wasslet sabiex dan jiġi eżerċitat kienet eżentata mill-VAT. Għall-kuntrarju, l-Artikoli 187 sa 189 tad-Direttiva tal-VAT għandhom jiġu interpretati fis-sens li l-mekkaniżmu ta' aġġustament ta' tnaqqis mhux dovut ta' VAT previst f'dawn l-artikoli ma japplikax f'tali każijiet, b'mod partikolari f'sitwazzjoni bħal dik inkwistjoni fil-kawża prinċipali, li fiha t-tnaqqis tal-VAT imwettaq inizjalment ma kienx iġġustifikat sa fejn din kienet tranżazzjoni ta' provvista ta' artijiet eżentata mill-VAT. L-Artikolu 186 tad-Direttiva 2006/112 għandu jiġi interpretat fis-sens li, f'każ li t-tnaqqis ta' taxxa fuq il-valur miżjud (VAT) imwettaq inizjalment ma setax jitwettaq legalment, huma l-Istati Membri li għandhom jiddeterminaw id-data li fiha jitnissel l-obbligu ta' aġġustament ta' tnaqqis mhux dovut tal-VAT u l-perijodu li għalih għandu jsir dan l-aġġustament, b'osservanza tal-prinċipji tad-dritt tal-Unjoni, b'mod partikolari tal-prinċipji ta' ċertezza legali u ta' aspettattivi leġittimi. Hija l-qorti nazzjonali li għandha tivverifika jekk humiex osservati dawn il-prinċipji f'każ bħal dak inkwistjoni fil-kawża prinċipali. Lingwa tal-kawża: id-Daniż Ir-rikors huwa miċħud. Il-Kummissjoni Ewropea hija kkundannata għall-ispejjeż. Lingwa tal-kawża: l-Olandiż Il-parti inizjali tal-Artikolu 2 u l-Artikolu 2(f) tad-Direttiva tal-Kunsill 2003/86/KE tat-22 ta' Settembru 2003 dwar id-dritt għal riunifikazzjoni tal-familja, moqrija flimkien mal-Artikolu 10(3)(a) tagħha, għandhom jiġu interpretati fis-sens li għandu jingħata l-istatus ta' "minuri", fis-sens ta' din id-dispożizzjoni, ċittadin ta' pajjiż terz jew persuna mingħajr Stat li kienet taħt l-età ta' 18-il sena fil-mument tad-dħul tagħha fit-territorju ta' Stat Membru u tal-preżentazzjoni tal-applikazzjoni tagħha għall-ażil f'dan l-Istat, iżda li, matul il-proċedura ta' ażil, issir maġġorenni u, sussegwentement, jiġi rrikonoxxut l-istatus tagħha ta' refuġjat. Lingwa tal-kawża: il-Grieg F'sitwazzjoni bħal dik fil-kawża prinċipali fejn il-ġenituri ta' wild minuri, li jirrisjedu b'mod abitwali ma' dan tal-aħħar fi Stat Membru, ippreżentaw f'isem dan il-minuri talba għall-awtorizzazzjoni għar-rinunzja ta' wirt quddiem il-qorti ta' Stat Membru ieħor, l-Artikolu 12(3)(b) tar-Regolament tal-Kunsill (UE) Nru 2201/2003 tas-27 ta' Novembru 2003 dwar il-ġurisdizzjoni u r-rikonoxximent u l-infurzar ta' sentenzi fi kwistonijiet matrimonjali u kwistjonijiet ta' responsabbilità tal-ġenituri, u li jirrevoka r-Regolament (KE) Nru 1347/2000 għandu jiġi interpretat fis-sens li: il-preżentata konġunta tal-ġenituri tal-minuri quddiem il-qorti magħżula minnhom tikkostitwixxi aċċettazzjoni mhux ekwivoka ta' din il-qorti minnhom; prosekutur li, skont id-dritt nazzjonali, huwa legalment parti fil-proċedura mibdija mill-ġenituri, huwa parti fil-proċedura, fis-sens tal-Artikolu 12(3)(b) tar-Regolament Nru 2201/2003. L-oppożizzjoni magħmula minn din il-parti fir-rigward tal-għażla tal-qorti magħmula mill-ġenituri tal-minuri wara d-data li fiha tkun ġiet adita l-qorti, tipprekludi l-aċċettazzjoni tal-estensjoni tal-ġurisdizzjoni għall-partijiet kollha fil-proċedura f'din id-data. Fl-assenza ta' tali oppożizzjoni, il-qbil ta' din il-parti jista' jitqies li huwa impliċitu u l-kundizzjoni ta' aċċettazzjoni tal-estensjoni tal-ġurisdizzjoni, b'mod inekwivoku mill-partijiet kollha fil-proċedura fid-data li fiha tkun adita l-qorti, tista' titqies li hija ssodisfatta, u il-fatt li r-residenza tal-mejjet fid-data tal-mewt tiegħu, il-patrimonju tiegħu li huwa s-suġġett tas-suċċessjoni, u l-passiv tas-suċċessjoni kienu jinsabu fl-Istat Membru fejn tinsab il-qorti magħżula jippermetti, fl-assenza ta' provi li juru li l-estensjoni tal-ġurisdizzjoni jista' jkollha impatt detrimentali għas-sitwazzjoni tal-minuri, li jitqies li tali estensjoni tal-ġurisdizzjoni hija fl-aħjar interess tal-minuri. Lingwa tal-kawża: il-Ġermaniż L-Artikolu 141(ċ) tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, kif emendata bid-Direttiva tal-Kunsill 2010/45/UE, tat-13 ta' Lulju 2010, għandu jiġi interpretat fis-sens li l-kundizzjoni li dan jipprevedi hija ssodisfatta meta l-persuna taxxabbli hija stabbilita u identifikata għall-finijiet tat-taxxa fuq il-valur miżjud (VAT) fl-Istat Membru li minnu l-merkanzija hija mibgħuta jew ittrasportata, iżda din il-persuna taxxabbli tuża n-numru ta' identifikazzjoni tal-VAT ta' Stat Membru ieħor għall-akkwist intra-Komunitarju inkwistjoni. L-Artikoli 42 u 265 tad-Direttiva 2006/112, kif emendata bid-Direttiva 2010/45, moqrija flimkien mal-Artikolu 263 tad-Direttiva 2006/112, kif emendata bid-Direttiva 2010/45, għandhom jiġu interpretati fis-sens li dawn jipprekludu li l-awtorità tat-taxxa ta' Stat Membru tapplika l-ewwel paragrafu tal-Artikolu 41 tad-Direttiva 2006/112 kif emendata bid-Direttiva 2010/45, għar-raġuni biss li, fil-kuntest ta' akkwist intra-Komunitarju, imwettaq għall-finijiet ta' kunsinna sussegwenti fit-territorju ta' Stat Membru, is-sottomissjoni tad-dikjarazzjoni rikapitolattiva, imsemmija fl-Artikolu 265 tad-Direttiva 2006/112, kif emendata bid-Direttiva 2010/45, ma saritx f'waqtha mill-persuna taxxabbli identifikata għall-finijiet tat-taxxa fuq il-valur miżjud (VAT) f'dan l-Istat Membru. Lingwa tal-kawża: il-Franċiż L-Artikolu 17 tad-Direttiva tal-Kunsill 86/653/KEE tat-18 ta' Diċembru 1986 dwar il-koordinazzjoni tal-liġijiet tal-Istati Membri li jirrigwardaw aġenti kummerċjali li jaħdmu għal rashom għandu jiġi interpretat fis-sens li s-sistemi ta' indennizz u ta' kumpens li dan l-artikolu jipprevedi rispettivament fil-paragrafi 2 u 3 tiegħu, fil-każ ta' terminazzjoni tal-kuntratt ta' aġenzija kummerċjali, huma applikabbli meta din it-terminazzjoni sseħħ matul il-perijodu ta' prova stipulat minn dan il-kuntratt. Lingwa tal-kawża: il-Franċiż L-Artikoli 63, 167, 168, 178 sa 180, 182 u 219 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud, kif ukoll il-prinċipju ta' newtralità fiskali għandhom jiġu interpretati fis-sens li jipprekludu l-leġiżlazzjoni ta' Stat Membru li tipprevedi li, f'ċirkustanzi bħal dawk inkwistjoni fil-kawża prinċipali li fihom, sussegwentement għal aġġustament tat-taxxa, taxxa fuq il-valur miżjud (VAT) supplimentari tkun tħallset lill-Istat u kienet is-suġġett ta' dokumenti li jirrettifikaw il-fatturi inizjali diversi snin wara l-kunsinna tal-oġġetti inkwistjoni, il-benefiċċju tad-dritt għal tnaqqsis tal-VAT huwa rrifjutat għaliex it-terminu previst mill-imsemmija leġiżlazzjoni għall-eżerċizzju ta' dan id-dritt beda jiddekorri mid-data ta' ħruġ tal-imsemmija fatturi inizjali u skada. Lingwa tal-kawża: il-Franċiż L-Artikolu 10(2) tar-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi, għandu jiġi interpretat fis-sens li r-rikonoxximent ta' ekwivalenza tal-korsijiet, previst f'din id-dispożizzjoni, jista' jinkludi korsijiet oħrajn u mhux biss dawk mogħtija fi Stati terzi. L-Artikolu 10(2) tar-Regolament Nru 1223/2009 għandu jiġi interpretat fis-sens li jagħti lil kull Stat Membru l-kompetenza sabiex jiddetermina dixxiplini "simili" għall-farmaċija, għat-tossikoloġija jew għall-mediċina, kif ukoll livelli ta' kwalifiki li jissodisfaw ir-rekwiżiti ta' dan ir-regolament, sakemm ikunu konformi mal-għanijiet stabbiliti mill-imsemmi regolament li jikkonsisti, b'mod partikolari, mill-garanzija li l-persuna responsabbli għall-evalwazzjoni tas-sigurtà ta' prodotti kożmetiċi għandha kwalifika li tippermettiha li tiżgura livell għoli ta' protezzjoni tas-saħħa tal-bniedem. Lingwa tal-kawża: it-Taljan Meta tagħti kuntratt pubbliku għal servizzi li jaqa' taħt l-Artikolu 9 tad-Direttiva 92/50 tat-18 ta' Ġunju 1992 relatata mal-koordinazzjoni ta' proċeduri għall-għoti ta' kuntratti tas-servizz pubbliku [kuntratti pubbliċi għal servizzi], kif emendata bid-Direttiva 97/52/KE tal-Parlament Ewropew u tal-Kunsill tat-13 ta' Ottubru 1997, u li, konsegwentement, bħala prinċipju huwa suġġett biss għall-Artikoli 14 u 16 ta' din id-direttiva, awtorità kontraenti hija madankollu obbligata wkoll li tikkonforma mar-regoli fundamentali u mal-prinċipji ġenerali tat-Trattat FUE, b'mod partikolari mal-prinċipji ta' ugwaljanza fit-trattament u ta' nondiskriminazzjoni minħabba n-nazzjonalità kif ukoll mal-obbligu ta' trasparenza li jirriżulta minnhom, bil-kundizzjoni li, fid-data tal-għoti tiegħu, kuntratt bħal dan għandu jkollu natura transkonfinali ċert, li hija l-qorti tar-rinviju li għandha tivverifika. L-Artikolu 27(3) tad-Direttiva 92/50 għandu jiġi interpretat fis-sens li ma japplikax għall-kuntratti pubbliċi għal servizzi li jaqgħu taħt l-Anness I B ta' din id-direttiva. Lingwa tal-kawża: l-Ispanjol L-appell huwa miċħud. Fiesta Hotels & Resorts SL hija kkundannata għall-ispejjeż. Lingwa tal-kawża: il-Franċiż Billi żamm dispożizzjonijiet li jipprovdu, fil-qasam ta' stima tad-dħul relatat mal-immobbli mhux mikrija, jew mikrija, kemm lil persuni fiżiċi li ma jagħmlux użu professjonali minnhom, kemm lil persuni ġuridiċi li jqegħduhom għad-dispożizzjoni ta' persuni fiżiċi għal skopijiet privati, il-bażi taxxabbli hija kkalkolata skont il-valur katastali f'dak li jikkonċerna l-beni li jinsabu fit-territorju nazzjonali u fuq il-valur lokattiv reali fir-rigward tal-immobbli li jinsabu barra mill-pajjiż, ir-Renju tal-Belġju naqas milli jwettaq l-obbligi tiegħu taħt l-Artikolu 63 TFUE u taħt l-Artikolu 40 tal-Ftehim dwar iż-Żona Ekonomika Ewropea, tat-2 ta' Mejju 1992. Ir-Renju tal-Belġju huwa kkundannat għall-ispejjeż. Lingwa tal-kawża: il-Ġermaniż L-Artikolu 14 tad-Direttiva 2008/95/KE tal-Parlament Ewropew u tal-Kunsill tat-22 ta' Ottubru 2008 biex jiġu approssimati l-liġijiet tal-Istati Membri dwar it-trade marks, moqri flimkien mal-Artikolu 34(2) tar-Regolament tal-Kunsill (KE) Nru 207/2009 tas-26 ta' Frar 2009 dwar it-trade mark [tal-Unjoni Ewropea], għandu jiġi interpretat fis-sens li jipprekludi interpretazzjoni tal-leġiżlazzjoni nazzjonali li l-invalidità ta' trade mark nazzjonali preċedenti jew ir-revoka tad-drittijiet tal-proprjetarju tagħha, li l-anzjanità tagħha tiġi invokata għal trade mark tal-Unjoni Ewropea, tista' tiġi kkonstatata a posteriori biss jekk il-kundizzjonijiet għal din l-invalidità jew għal din ir-revoka jkunu ssodisfatti mhux biss fid-data li fiha tkun saret ir-rinunzja għal din it-trade mark nazzjonali preċedenti jew fid-data ta' skadenza tagħha, iżda wkoll fid-data tad-deċiżjoni ġudizzjarja li twettaq din il-konstatazzjoni. Lingwa tal-kawża: it-Taljan Id-Direttiva 2004/17/KE tal-Parlament Ewropew u tal-Kunsill, tal-31 ta' Marzu 2004, li tikkoordina l-proċeduri ta' akkwisti ta' entitajiet li joperaw fis-setturi tas-servizzi tal-ilma, l-enerġija, t-trasport u postali, kif emendata bir-Reglament tal-Kummissjoni (UE) Nru 1251/2011, tat-30 ta' Novembru 2011, u l-prinċipji ġenerali li fuqhom hija bbażata għandhom jiġu interpretati fis-sens li huma ma jipprekludux dispożizzjonijiet ta' dritt nazzjonali, bħal dawk inkwistjoni fil-kawża prinċipali, li ma jipprevedux ir-reviżjoni perijodika tal-prezzijiet wara l-għoti ta' kuntratti li jaqgħu taħt is-setturi msemmija f'din id-direttiva. Lingwa tal-kawża: il-Ġermaniż L-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta' Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li li jħassar ir-Regolament (KEE) Nru 295/91, moqri fid-dawl tal-premessa 14 tiegħu, għandu jiġi interpretat fis-sens li l-assenza spontanja minn parti kunsiderevoli tal-ekwipaġġ ("strajk selvaġġ"), bħal dik inkwistjoni fil-kawżi prinċipali, li hija l-konsegwenza tat-tħabbir għall-għarrieda minn trasportatur bl-ajru li jopera ta' ristrutturazzjoni tal-impriża, insegwitu għal sejħa li ma kinitx imnedija mir-rappreżentanti tal-ħaddiema tal-impriża, iżda li kienet spontanja min-naħa tal-ħaddiema nfushom li ħarġu fuq leave tal-mard, ma hijiex koperta mill-kunċett ta' "ċirkustanzi straordinarji" fis-sens ta' din id-dispożizzjoni. Lingwa tal-kawża: il-Ġermaniż In-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni, kif emendata bir-Regolament ta' Implimentazzjoni tal-Kummissjoni (UE) Nru 2015/1754 tas-6 ta' Ottubru 2015 għandha tiġi interpretata fis-sens li l-klassifikazzjoni ta' sistemi ta' ffissar tal-kolonna vertebrali bħal dawn inkwistjoni fil-kawża prinċipali taħt is-subintestatura 9021 90 90 tan-Nomenklatura Magħquda hija eskluża ladarba dawn is-sistemi jistgħu jiġu kklassifikati taħt subintestatura oħra tal-intestatura 9021 tan-NM. L-eventwali klassifikazzjoni ta' dawn is-sistemi taħt is-subintestatura 9021 10 10 jew taħt is-subintestatura 9021 10 90 tagħha tiddependi mill-funzjoni prinċipali li tikkaratterrizzahom, li hija l-qorti tar-rinviju li għandha tiddetermina billi tqis l-karatteristiċi u l-proprjetajiet oġġettivi ta' dawn is-sistemi kif ukoll l-użu li għalihom huma mfassla u l-użu li fil-fatt isir minnhom. Lingwa tal-kawża: l-Islovakk Id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva tal-Kunsill 96/61/KE għandha tiġi interpretata fis-sens li tipprekludi leġiżlazzjoni nazzjonali, bħal dik inkwistjoni fil-kawża prinċipali, li tintaxxa, sa 80 % tal-valur tagħhom, il-kwoti ta' emissjonijiet ta' gassijiet serra allokati mingħajr ħlas li ġew mibjugħa jew li ma ntużawx mill-impriżi suġġetti għal skema għall-iskambju ta' kwoti ta' emissjonijiet ta' gassijiet serra. Lingwa tal-kawża: l-Ingliż L-Artikolu 6(3) tad-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni tal-habitat naturali u tal-fawna u l-flora selvaġġa, għandha tiġi interpretata fis-sens li, sabiex jiġi ddeterminat jekk huwiex neċessarju li sussegwentement titwettaq evalwazzjoni xierqa tal-effetti ta' pjan jew ta' proġett fuq is-sit ikkonċernat, ma hemmx lok, matul il-fażi ta' screening, li jittieħdu inkunsiderazzjoni l-miżuri intiżi sabiex jiġu evitati jew imnaqqsa l-effetti negattivi ta' dan il-pjan jew il-proġett fuq dan is-sit. Lingwa tal-kawża: il-Pollakk Ir-Repubblika tal-Polonja naqset milli twettaq l-obbligi tagħha: taħt l-Artikolu 6(3) tad-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni ta' l-habitat naturali u tal-fawna u l-flora selvaġġa, kif emendata bid-Direttiva tal-Kunsill 2013/17/UE tat-13 ta' Mejju 2013, billi adottat anness għall-pjan ta' ġestjoni tal-foresti tad-distrett forestali ta' Białowieża mingħajr ma żgurat li dan l-anness ma kienx ser jippreġudika l-integrità tas-sit ta' interess Komunitarju u taż-żona ta' protezzjoni speċjali PLC200004 Puszcza Białowieska; taħt l-Artikolu 6(1) tad-Direttiva 92/43, kif emendata bid-Direttiva 2013/17, kif ukoll taħt l-Artikolu 4(1) u (2) tad-Direttiva 2009/147/KE tal-Parlament Ewropew u tal-Kunsill tat-30 ta' Novembru 2009 dwar il-konservazzjoni tal-għasafar selvaġġi, kif emendata bid-Direttiva 2013/17, billi naqset milli tistabbilixxi l-miżuri ta' konservazzjoni meħtieġa li jissodisfaw ir-rekwiżiti ekoloġiċi tat-tipi ta' habitats naturali li jinsabu fl-Anness I tad-Direttiva 92/43, kif emendata bid-Direttiva 2013/17, u tal-ispeċi li jinsabu fl-Anness II ta' din id-direttiva, kif ukoll tal-ispeċi tal-għasafar imsemmija fl-Anness I tad-Direttiva 2009/147, kif emendata bid-Direttiva 2013/17, u tal-ispeċi migratorji li ma jissemmewx f'dan l-anness u li jpassu b'mod regolari, li fir-rigward tagħhom is-sit ta' importanza Komunitarja u ż-żona ta' protezzjoni speċjali PLC200004 Puszcza Białowieska kienu ġew ikklassifikati; taħt l-Artikolu 12(1)(a) u (d) tad-Direttiva 92/43, kif emendata bid-Direttiva 2013/17, billi naqset milli tiżgura protezzjoni stretta ta' ħanfus saprossiliku, jiġifieri l-Buprestis splendens, il-Cucujus cinnaberinus, il-Phryganophilus ruficollis u l-Pytho kolwensis, imsemmija fl-Anness IV ta' din id-direttiva, jiġifieri billi ma pprojbixxietx il-qtil intenzjonat tagħhom jew it-tfixkil tagħhom u billi ma pprojbixxietx id-deterjorament jew il-qerda tas-siti ta' riproduzzjoni tagħhom fid-distrett forestali ta' Białowieża, u taħt l-Artikolu 5(b) u (d) tad-Direttiva 2009/147, kif emendata bid-Direttiva 2013/17, billi naqset milli tiżgura l-protezzjoni tal-ispeċi ta' għasafar imsemmija fl-Artikolu 1 ta' din id-direttiva, b'mod partikolari l-kokka nana (Glaucidium passerinum), il-kokka ta' Tengmalm (Aegolius funereus), it-tektiek is-siġar ta' daru abjad (Dendrocopos leucotos) u t-tektiek is-siġar ta' tliet swaba' (Picoides tridactylus), jiġifieri billi naqset milli tiżgura li dawn l-ispeċi ma jkunux maqtula jew imfixkla matul il-perijodu ta' riproduzzjoni u ta' dipendenza u li l-bejtiet u l-bajd tagħhom ma jkunux is-suġġett ta' qerda, ħsara jew tneħħija intenzjonati fid-distrett forestali ta' Białowieża. Ir-Repubblika tal-Polonja hija kkundannata għall-ispejjeż. Lingwa tal-kawża: l-Ingliż L-appellanti titlob li l-Qorti tal-Ġustizzja jogħġobha: tannulla s-sentenza appellata tat-30 ta' Novembru 2017 fil-Kawżi magħquda T-101/15 u T-102/15, tannulla d-deċiżjonijiet adottati mill-Ewwel Bord tal-Appell tal-appellat tat-2 ta' Diċembru 2014 fil-Kawżi R 2037/2013-1 u R 2036/2013-1, u tikkundanna lill-appellat għall-ispejjeż. Fir-raba' aggravju tagħha, l-appellanti ssostni li l-QĠ kisret il-prinċipju ta' proporzjonalità billi ma ħaditx inkunsiderazzjoni n-natura sproporzjonata tal-kanċellazzjoni taż-żewġ trade marks ikkontestati fiċ-ċirkustanzi eċċezzjonali ta' dan il-każ. Il-QĠ naqset b'mod partikolari milli tqis li l-għanijiet ta' preċiżjoni u ta' kjarezza, kif ukoll taċ-ċertezza legali, setgħu b'mod leġittimu jiġu rrispettati li kieku l-appellanti ġiet mistiedna u tħalliet tikkjarifika d-deskrizzjoni taż-żewġ trade marks sabiex dawn jinżammu fir-reġistru, minflok jiġu kkanċellati ż-żewġ reġistrazzjonijiet. Fil-ħames aggravju tagħha, l-appellanti ssostni li l-QĠ kisret ir-Regoli tal-Proċedura tagħha sa fejn applikat b'mod żbaljat l-Artikolu 134(1) tagħhom u kkundannat lill-appellanti għall-ispejjeż tal-proċedura. Iċ-ċirkustanzi eċċezzjonali ta' din il-kawża u l-prinċipju ta' ekwità jeżiġu, konformement mal-Artikolu 135(1) tar-Regoli tal-Proċedura, li l-appellanti ma tiġix ikkundannata għall-ispejjeż tal-proċedura (u li huwa l-konvenut li għandu jiġi kkundannat għall-ispejjeż tal-proċedura). Lingwa tal-kawża: l-Ispanjol Ir-rikorrenti titlob li l-Qorti tal-Ġustizzja jogħġobha: timponi fuq ir-Renju ta' Spanja, konformement mal-Artikolu 260(3) TFUE, pagament ta' penalità ta' EUR 123 928,64 kuljum, b'effett mid-data tal-għoti tas-sentenza li tiddikjara n-nuqqas ta' twettiq ta' obbligu li tadotta jew, fi kwalunkwe każ, li tikkomunika lill-Kummissjoni d-dispożizzjonijiet neċessarji sabiex tikkonforma ruħha mad-Direttiva 2014/26/UE; tikkundanna lir-Renju ta' Spanja għall-ispejjeż. Konformement mal-Artikolu 43(1) tad-Direttiva 2014/26/UE, l-Istat Membri kellhom jadottaw u jippubblikaw, sa mhux iktar tard mill-10 ta' April 2016, il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ruħhom mal-provvedimenti tal-imsemmija direttiva, u li jinformaw immedjatament lill-Kummissjoni dwar dan. Peress li r-Renju ta' Spanja ma pproċediex għat-traspożizzjoni kompleta tad-Direttiva 2014/26/UE u ma nnotifikax lill-Kummissjoni l-miżuri ta' traspożizzjoni, il-Kummissjoni ddeċidiet li tippreżenta dan ir-rikors quddiem il-Qorti tal-Ġustizzja. Il-Kummissjoni tipproponi l-impożizzjoni fuq ir-Renju ta' Spanja ta' pagament ta' penalità ta' EUR 123 928,64 kuljum, b'effett mid-data tal-għoti tas-sentenza, ikkalkolata b'teħid inkunsiderazzjoni tal-gravità, tat-tul tal-ksur u tal-effett dissważiv b'riferiment għall-kapaċità ta' ħlas tal-imsemmi Stat Membru. Lingwa tal-kawża: iċ-Ċek Lingwa tal-kawża: il-Kroat Ir-rikorrenti titlob li l-Qorti tal-Ġustizzja jogħġobha: tiddikkjara li billi ma adottatx il-miżuri kollha neċessarji sabiex tiżgura li l-amministrazzjoni tal-iskart mormi f'Biljane Donje titwettaq mingħajr ma jinħoloq perikolu għas-saħħa tal-bniedem u mingħajr ma ssir ħsara lill-ambjent, ir-Repubblika tal-Kroazja naqset milli twettaq l-obbligi tagħha skont l-Artikolu 13 tad-Direttiva 2008/98. tiddikkjara li billi ma adottatx il-miżuri kollha neċessarji sabiex tiżgura li l-persuna li jkollha fil-pussess tagħha l-iskart mormi fil-miżbla ta' Biljane Donje tittratta l-iskart hija stess jew tinkariga għat-twettiq ta' dan it-trattament, lil aġent jew stabbiliment jew impriża li twettaq operazzjonijiet ta' trattament tal-iskart, jew għall-organizzazzjoni ta' tali trattament, lil kollettur pubbliku jew privat tal-iskart, ir-Repubblika tal-Kroazja naqset milli twettaq l-obbligi tagħha skont l-Artikolu 15(1) tad-Direttiva 2008/98. tikkundanna lir-Repubblika tal-Kroazja għall-ispejjeż. Fir-rigward tal-ksur tal-Artikolu 5(1) tad-Direttiva: L-Artikolu 5(1) tad-Direttiva jistabbilixxi kriterji kumulattivi li għandhom jiġu ssodisfatti sabiex sustanza jew oġġett, li tirriżulta jew jirriżulta minn proċess ta' produzzjoni, li l-għan primarju tiegħu ma jkunx il-produzzjoni ta' tali sustanza jew oġġett, tkun tista' titqies jew ikun jista' jitqies bħala prodott sekondarju minflok bħala skart. Ir-Repubblika tal-Kroazja appplikat b'mod skorrett l-Artikolu 5(1) għall-iskart mormi f'Biljane Donje, meta naqset milli tiddetermina li dan kien skart u mhux prodott sekondarju, minkejja li ma kinitx ċerta mill-użu ulterjuri ta' dan l-iskart fis-sens tal-Artikolu 5(1)(a) tad-Direttiva. Fir-rigward tal-ksur tal-Artikolu 13 tad-Direttiva: Skont l-Artikolu 13 tad-Direttiva, l-Istati Membri għandhom jadottaw il-miżuri neċessarji sabiex jiżguraw li l-amministrazzjoni tal-iskart titwettaq mingħajr ma jinħoloq perikolu għas-saħħa tal-bniedem u mingħajr ma ssir ħsara lill-ambjent. Minkejja li l-awtoritajiet Kroati stqarrew li l-miżbla ta' Biljane Donje tinsab f'post li la huwa ddestinat u lanqas ippreparat għar-rimi tal-iskart, fuq art li hija nieqsa minn kull miżura ta' protezzjoni mill-propagazzjoni lejn l-ilma jew l-arja, sal-lum ma ġiet implimentata l-ebda waħda mill-miżuri adottati mill-awtoritajiet Kroati fir-rigward tal-miżbla. Din is-sitwazzjoni baqgħet ma nbidlitx għal perijodu twil ta' żmien, u dan neċessarjament iwassal għal ħsara ambjentali. Għaldaqstant, ir-Repubblika tal-Kroazja ma adottatx il-miżuri neċessarji kollha sabiex tiżgura li l-amministrazzjoni tal-iskart mormi f'Biljane Donje titwettaq mingħajr ma jinħoloq perikolu għas-saħħa tal-bniedem u mingħajr ma ssir ħsara lill-ambjent. Fir-rigward tal-ksur tal-Artikolu 15(1) tad-Direttiva: Skont l-Artikolu 15(1) tad-Direttiva, l-Istati Membri għandhom jadottaw il-miżuri neċessarji sabiex jiżguraw li kull persuna li inizjalment tipproduċi skart jew li jkollha skart fil-pussess tagħha twettaq it-trattament tal-iskart hija stess jew tinkariga għat-twettiq ta' dan it-trattament, lil aġent jew stabbiliment jew impriża li twettaq operazzjonijiet ta' trattament tal-iskart, jew għall-organizzazzjoni ta' tali trattament, lil kollettur pubbliku jew privat tal-iskart, skont l-Artikoli 4 u 13 tad-Direttiva. L-awtoritajiet Kroati ma żgurawx li l-persuna li jkollha l-iskart fil-pussess tagħha twettaq it-trattament tiegħu jew li tinkariga għat-twettiq ta' tali trattament waħda mill-persuni msemmija fl-Artikolu 15(1). Dan kollu jirriżulta mill-fatt li fil-mument li fih ġie ppreżentat ir-rikors odjern l-iskart kien għadu mormi b'mod illegali f'Biljane Donje, fejn ilu hemm mormi għal perijodu twil ta' żmien. L-awtoritajiet Kroati ma adottawx miżuri effettivi li jiżguraw li l-persuna li jkollha l-iskart fil-pussess tagħha, hija stess jew permezz tal-persuni msemmija fl-Artikolu 15(1) tad-Direttiva, twettaq it-trattament tal-iskart. Lingwa tal-kawża: l-Ispanjol Rikors ippreżentat kontra d-deċiżjoni tal-Ewwel Bord tal-Appell tal-EUIPO tat-23 ta' April 2014 (Każ R 1553/2013-1), dwar proċedimenti ta' oppożizzjoni bejn J-M.-E.V. e hijos u L. A. Messi Cuccittini. Id-deċiżjoni tal-Ewwel Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-23 ta' April 2014 (Każ R 1553/2013-1) hija annullata. L-EUIPO għandu jbati, minbarra l-ispejjeż tiegħu, dawk sostnuti minn Lionel Andrés Messi Cuccittini. J-M.-E.V. e hijos, SRL għandha tbati l-ispejjeż tagħha. Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tal-Komunikazzjoni tal-Kummissjoni COM(2014) 355 finali tat-28 ta' Mejju 2014, dwar l-Inizjattiva taċ-Ċittadini Ewropej imsejħa "Wieħed Minna". Ir-rikors huwa miċħud. European Citizens' Initiative One of Us u r-rikorrenti l-oħra li isimhom huwa mniżżel fl-anness għandhom ibatu l-ispejjeż rispettivi tagħhom kif ukoll dawk sostnuti mill-Kummissjoni Ewropea. Ir-Repubblika tal-Polonja, il-Parlament Ewropew u l-Kunsill tal-Unjoni Ewropea għandhom ibatu l-ispejjeż rispettivi tagħhom. Lingwa tal-kawża: it-Taljan Ir-rikors huwa miċħud. CRM srl għandha tbati żewġ terzi tal-ispejjeż tagħha u żewġ terzi tal-ispejjeż tal-Kummissjoni Ewropea relatati ma' din il-proċedura. Lingwa tal-kawża: l-Ingliż Talba abbażi tal-Artikolu 263 TFUE u intiża għall-annullament, minn naħa, tad-deċiżjoni tal-BĊE tal-1 ta' April 2015 li tirrifjuta parzjalment l-aċċess għal ċerti dokumenti relattivi għad-deċiżjoni tiegħu tal-1 ta' Awwissu 2014 dwar Banco Espírito Santo SA u, min-naħa l-oħra, tad-deċiżjoni impliċita ta' rifjut ta' aċċess għad-dokumenti msemmija. Id-deċiżjoni tal-Bank Ċentrali Ewropew (BĊE) tal-1 ta' April 2015 li tirrifjuta parzjalment l-aċċess għal xi dokumenti relattivi għad-deċiżjoni tal-BĊE tal-1 ta' Awwissu 2014 dwar Banco Espírito Santo SA hija annullata sa fejn din irrifjutat l-aċċess għall-ammont ta' kreditu li jidher fl-estratti tal-minuti tad-deċiżjoni tal-Kunsill Governattiv tal-BĊE tat-28 ta' Lulju 2014 kif ukoll għall-informazzjoni moħbija fil-proposti tad-direttorat tal-BĊE tat-28 ta' Lulju u tal-1 ta' Awwissu 2014. Ir-rikors huwa miċħud għall-kumplament. Espírito Santo Financial (il-Portugall), SGPS, SA u l-BĊE għandhom ibatu l-ispejjeż rispettivi tagħhom. Lingwa tal-kawża: l-Ungeriż Ir-rikorsi huma miċħuda. L-Ungerija hija kkundannata għall-ispejjeż. Lingwa tal-kawża: il-Grieg Minn naħa, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni tad-29 ta' Ottubru 2015 li tiċħad l-offerta sottomessa mir-rikorrenti fil-kuntest tas-sejħa għal offerti miftuħa Nru DIGIT/R3/PO/2015/0008 intitolata "Servizzi ta' assistenza u ta' konsulenza għall-persunal tekniku u tal-informatika IV (STIS IV), taħt il-lott Nru 3, dwar l-"iżvilupp u l-ittestjar ta' soluzzjonijiet relatati mal-infrastruttura web u l-infrastruttura tas-sistemi ta' informazzjoni, inklużi l-assistenza u l-inġinerija", u, min-naħa l-oħra, talba bbażata fuq l-Artikolu 268 TFUE u intiża għall-ksib ta' kumpens għad-dannu li r-rikorrenti sostnew minħabba din id-deċiżjoni Ir-rikors huwa miċħud. European Dynamics Luxembourg SA u Evropaïki Dynamiki – Proigmena Systimata Tilepikoinonion Pliroforikis kai Tilematikis AE huma kkundannati għall-ispejjeż. Lingwa tal-kawża: il-Franċiż Talbiet abbażi tal-Artikolu 263 TFUE u intiżi għall-annullament tad-deċiżjonijiet tal-BĊE, rispettivament, Ir-rikorsi huma miċħuda. Il-Kummissjoni Ewropea għandha tbati l-ispejjeż rispettivi tagħha. Lingwa tal-kawża: il-Ġermaniż Ir-rikors huwa miċħud. Mykola Yanovych Azarov huwa kkundannat għall-ispejjeż. Lingwa tal-kawża: il-Franċiż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-21 ta' Marzu 2016 (Każ R 150/2015-5) dwar proċedimenti għal dikjarazzjoni ta' invalidità bejn Romanov Holding u Walfood. Ir-rikors huwa miċħud. Walfood SA hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tas-7 ta' Marzu 2016 (Każ R 1039/2015-2) dwar proċedimenti ta' oppożizzjoni bejn Porcesadora Nacional de Alimentos C. A. Pronaca u Convivo. Ir-rikors huwa miċħud. Convivo GmbH għandha tbati l-ispejjeż tagħha stess kif ukoll dawk tal-Uffiċċju tal-Proprjetà Intellettwali tal-Unjoni Ewropea (EUIPO). Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-21 ta' Marzu 2016 (Każ R 2780/8014-5) dwar proċedimenti ta' oppożizzjoni bejn Romanov Holding u Walfood Ir-rikors huwa miċħud. Walfood SA hija kkundannata għall-ispejjeż. Lingwa tal-kawża: l-Ispanjol Rikors ippreżentat kontra d-deċiżjoni tal-Ħames Bord tal-Appell tal-EUIPO tal-20 ta' Mejju 2016 (Każ R 766/2015-5) dwar proċedimenti ta' oppożizzjoni bejn Aromas Selective u Perfumes y Aromas Artesanales. Ir-rikors huwa miċħud. Perfumes y Aromas Artesanales, SL, hija kkundannata kemm għall-ispejjeż tagħha kif ukoll għal dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO) u minn Aromas Selective, SL, inklużi l-ispejjeż indispensabbli sostnuti minn din tal-aħħar quddiem il-Bord tal-Appell tal-EUIPO. Lingwa tal-kawża: il-Ġermaniż Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2016) 3714 finali, tal-10 ta' Ġunju 2016, dwar talba għal aċċess, imressqa mir-rikorrenti, skont ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331), għal ċerti dokumenti marbuta ma' deċiżjoni tal-Kummissjoni dwar it-tibdil tal-apparenza tas-sala tal-istampa tal-bini Berlaymont konnessa mal-limitazzjoni sabiex jintwerew biss il-lingwa Franċiża u Ingliża. Ir-rikors huwa miċħud. Lingwa tal-kawża: l-Ingliż Talba bbażata fuq l-Artikolu 270 TFUE u intiża għall-annullament tad-deċiżjoni tal-EUIPO tat-18 ta' Diċembru 2015 li tirrifjuta li tirrikonoxxi l-inkapaċità permanenti totali tar-rikorrent u li tirrifjuta li tiddikjara l-irtirar tiegħu. Ir-rikors huwa miċħud. Guillaume Vincenti huwa kkundannat għall-ispejjeż. Lingwa tal-kawża: il-Franċiż Rikors ippreżentat kontra d-deċiżjoni tat-Tielet Bord tal-Appell tal-EUIPO tal-11 ta' Awwissu 2016 (Każ R 754/2014-3), dwar proċedimenti għal dikjarazzjoni ta' invalidità bejn Netlon France u Euro Castor Green. Ir-rikors huwa miċħud. Euro Castor Green hija kkundannata għall-ispejjeż. Lingwa tal-kawża: il-Franċiż Talba bbażata fuq l-Artikolu 272 TFUE u intiża sabiex tinkiseb l-kundanna ta' EUCAP Sahel Niger sabiex tikkumpensa lir-rikorrent għad-dannu li huwa sostna minħabba nuqqas kuntrattwali mwettaq minn EUCAP Sahel Niger. EUCAP Sahel Niger hija kkundannata tħallas lil PY is-somma ta' EUR 10 000. Il-kumplament tar-rikors huwa miċħuda. EUCAP Sahel Niger hija kkundannata tbati, minbarra l-ispejjeż tagħha stess, tliet kwarti tal-ispejjeż sostnuti minn PY. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tas-7 ta' Settembru 2016 (Każ R 1235/2015-5), dwar proċedimenti ta' oppożizzjoni bejn Kabushiki Kaisha Zoom u Leedsworld. Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tas-7 ta' Settembru 2016 (Każ R 1235/2015-5), dwar proċedimenti ta' oppożizzjoni bejn Kabushiki Kaisha Zoom u Leedsworld, Inc. hija annullata. Il-kumplament tar-rikors huwa miċħud. L-EUIPO huwa kkundannat għall-ispejjeż. Lingwa tal-kawża: l-Ispanjol Rikors ippreżentat kontra d-deċiżjoni tar-Raba' Bord tal-Appell tal-EUIPO tad-9 ta' Jannar 2017 (Każ R 510/2015-4), dwar proċedimenti għal dikjarazzjoni ta' invalidità bejn Menta y Limón Decoración u Ayuntamiento de Santa Cruz de La Palma. Ir-rikors huwa miċħud. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-1 ta' Frar 2017 (Każ R 1001/2016-5), dwar proċedimenti għal dikjarazzjoni ta' invalidità bejn Senetic u HP Hewlett Packard Group. Ir-rikors huwa miċħud. Senetic S.A. hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-Deċiżjoni tal-Ħames Bord tal-Appell tal-EUIPO tal-1 ta' Frar 2017 (Każ R 1002/2016-5), dwar proċedimenti għal dikjarazzjoni ta' invalidità bejn Senetic u HP Hewlett Packard Group. Ir-rikors huwa miċħud. Senetic S.A. hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-EUIPO tat-3 ta' Frar 2017 (Każ R 1257/2016-4), dwar proċedimenti għal dikjarazzjoni ta' invalidità bejn Hotel Preidlhof u Romantik Hotels & Restaurants. Ir-rikors huwa miċħud. Romantik Hotels & Restaurants AG hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO, tas-7 ta' Frar 2017 (Każ R 1549/2016-1), dwar applikazzjoni għar-reġistrazzjoni tas-sinjal figurattiv 100 % Pfalz bħala trade mark tal-Unjoni Ewropea. Ir-rikors huwa miċħud. Lingwa tal-kawża: l-Ispanjol Rikors ippreżentat kontra d-deċiżjoni tar-Raba' Bord tal-Appell tal-EUIPO tal-10 ta' Frar 2017 (Każ R 1308/2016-4) dwar proċedimenti ta' oppożizzjoni bejn Mémora Servicios Funerarios u G. Chatenoud. Ir-rikors huwa miċħud. Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-EUIPO tas-6 ta' Marzu 2017 (Każ R 1595/2016-4) dwar applikazzjoni għar-reġistrazzjoni tas-sinjal verbali WE KNOW ABRASIVES bħala trade mark tal-Unjoni Ewropea. Id-deċiżjoni tar-Raba' Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tas-6 ta' Marzu 2017 (Każ R 1595/2016-4) hija annullata sa fejn din ċaħdet ir-reġistrazzjoni tas-sinjal verbali WE KNOW ABRASIVES għas-servizzi li jaqgħu fil-klassi 35 u li jikkorrispondu għad-deskrizzjoni li ġejja: "Reklamar; il-ġestjoni ta' negozju; servizzi klerikali; servizzi ta' bejgħ bl-ingrossa fil-qasam tal-oġġetti tal-metall għall-kostruzzjoni; amministrazzjoni ta' negozju". Il-kumplament tat-talbiet ta' VSM.Vereinigte Schmirgel- und Maschinen-Fabriken AG huwa miċħud. VSM.Vereinigte Schmirgel- und Maschinen-Fabriken u l-EUIPO għandhom ibatu l-ispejjeż rispettivi tagħhom. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-14 ta' Frar 2017 (Każ R 1682/2016-5) dwar applikazzjoni għar-reġistrazzjoni tas-sinjal verbali ONCOTYPE DX GENOMIC PROSTATE SCORE bħala trade mark tal-Unjoni Ewropea. Ir-rikors huwa miċħud. Genomic Health, Inc. hija kkundannata għall-ispejjeż. Lingwa tal-kawża: il-Pollakk Ir-rikorrenti titlob li l-Qorti Ġenerali jogħġobha: tiddikjara r-rikors ammissibbli u fondat; tannulla d-deċiżjoni mogħtija fl-14 ta' Ġunju 2017 mill-Aġenzija Ewropea għall-Gwardja tal-Fruntiera u tal-Kosta, li għandha s-sede tagħha f'Varsavja, li xxolji l-kuntratt ta' Karolina Romańska skont l-Artikolu 47 tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea; tikkonstata l-fastidju psikoloġiku u d-diskriminazzjoni implimentata mill-Aġenzija Ewropea għall-Gwardja tal-Fruntiera u tal-Kosta għad-dannu ta' Karolina Romańska; tordna lill-Aġenzija Ewropea għall-Gwardja tal-Fruntiera u tal-Kosta ttemm id-diskriminazzjoni u l-fastidju psikoloġiku kontra Karolina Romańska u tistabbilixxi politika ta' ġlieda kontra d-diskriminazzjoni u l-fastidju psikoloġiku fi ħdan l-Aġenzija; tikkundanna lill-Aġenzija Ewropea għall-Gwardja tal-Fruntiera u tal-Kosta għall-ħlas lil Karolina Romańska tas-somma ta' PLN 4 402 bħala kumpens għad-dannu kkawżat; tikkundanna lill-Aġenzija Ewropea għall-Gwardja tal-Fruntiera u tal-Kosta għall-ispejjeż kollha. Insostenn tar-rikors tagħha, ir-rikorrenti tinvoka ħames motivi. L-ewwel motiv, ibbażat fuq il-fastidju psikoloġiku u d-diskriminazzjoni li r-rikorrenti ġiet suġġetta għalihom fi ħdan l-Aġenzija. Matul il-perijodu ta' impjieg tagħha mal-Aġenzija, ir-rikorrenti kienet vittma ta' fastidju psikoloġiku u ta' umiljazzjoni u ġiet attribwita żbalji mwettqa minn terzi, hija ġiet umiljata pubblikament u kienet is-suġġett ta' aġir abbużiv ieħor fis-settur tagħha, bl-għarfien tas-superjuri tagħha, li baqgħu ma ħadux azzjoni. It-tieni motiv, ibbażat fuq l-eżistenza ta' problemi ta' saħħa li rriżultaw mill-fastidju psikoloġiku li r-rikorrenti ġiet suġġetta għalih fi ħdan l-Aġenzija. F'April 2016, ir-rikorrenti sofriet problemi ta' saħħa serji u f'daqqa, u dan ġie kkonfermat minn dokumenti mediċi. Ir-rikorrenti qiegħda tkompli ssegwi trattament. It-tobba ddikjaraw li l-problemi ta' saħħa tagħha huma ta' oriġini nervuża, fid-dawl b'mod partikolari tal-fastidju psikoloġiku fuq il-post tax-xogħol tagħha u l-burn out li hija kellha. Ir-rikorrenti nkorriet spejjeż mediċi li jirriżultaw mill-fajl mediku anness mar-rikors. It-tielet motiv, ibbażat fuq nuqqas ta' assistenza fir-rigward tal-fastidju psikoloġiku u d-diskriminazzjoni sostnuti mir-rikorrenti fi ħdan l-Aġenzija. Ir-rikorrenti ressqet quddiem il-konvenuta talba għal assistenza fis-sens tar-Regolamenti tal-Persunal minħabba l-fastidju psikoloġiku u d-diskriminazzjoni li hija kienet vittma tagħhom fi ħdan l-Aġenzija. Ir-rikorrenti ppreżentat lill-konvenuta ċertu numru ta' soluzzjonijiet aċċettabbli għas-sitwazzjoni. Il-konvenuta injorat il-problemi ta' saħħa tar-rikorrenti u baqgħet ma ħaditx azzjoni, u b'hekk aċċettat is-sitwazzjoni ta' dannu għar-rikorrenti u ppermettiet li din is-sitwazzjoni tkompli. Ir-raba' motiv, ibbażat fuq diskriminazzjoni bbażata fuq is-sess, in-nazzjonalità u l-appartenenza sindakali li r-rikorrenti kienet suġġetta għaliha min-naħa tal-konvenuta. Ir-rikorrenti ppreżentat diversi drabi l-kandidatura tagħha għal pożizzjonijiet ogħla fi ħdan l-Aġenzija. Minkejja t-taħriġ komplet tagħha, l-għarfien tagħha ta' diversi lingwi barranin, l-evalwazzjonijiet annwali eċċellenti tagħha u t-titjib kostanti tal-kwalifiki tagħha, hija qatt ma ġiet promossa. Il-motivi ta' dan l-istat ta' fatt huma ta' natura diskriminatorja. Wara kuntatti ripetuti bejn ir-rikorrenti u l-konvenuta rigward il-fastidju psikoloġiku u d-diskriminazzjoni eżerċitati kontriha, il-konvenuta pproponiet lir-rikorrenti missjoni li għaliha din tal-aħħar wettqet il-preparamenti kollha, inkluż it-tagħlim ta' lingwa barranija minn livell bażiku sal-livell li jippermetti li tiġi żgurata l-komunikazzjoni; il-konvenuta, sussegwentement, annullat il-missjoni erbat ijiem qabel it-tluq. Il-konvenuta mmotivat l-annullament tal-missjoni bil-fatt li r-rikorrenti kienet daħlet f'kuntatt ma' sindakat. Il-ħames motiv, ibbażat fuq ix-xoljiment mhux ġustifikat tal-kuntratt ta' xogħol tar-rikorrenti. Dan ix-xoljiment ma kienx ġustifikat u ma ġiex immotivat fuq il-mertu. Ix-xoljiment tal-kuntratt ta' xogħol tar-rikorrenti jirriżulta mir-rifjut tagħha li taċċetta s-sitwazzjoni ta' fastidju psikoloġiku u d-diskriminazzjoni li hija kienet suġġetta għalihom fi ħdan l-Aġenzija. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tannulla l-att ikkontestat taħt l-Artikolu 263 TFUE; tiddikjara li l-Anness XIII tar-Regolament REACH, u/jew id-dispożizzjonijiet rilevanti ta' dan l-anness (b'mod partikolari, it-Taqsimiet 1.1.2 u/jew 1.2.2), huma illegali u mhux applikabbli għall-każ inkwistjoni, skont l-Artikolu 277 TFUE, sa fejn iwaqqfu jew ixekklu evalwazzjoni u/jew konklużjoni valida dwar il-proprjetajiet ta' D4 u D5; fil-każ fejn: (a) l-opinjoni tal-Kumitat tal-Istati Membri tal-Aġenzija Ewropea għas-Sustanzi Kimiċi (ECHA) ta' April 2015; (b) l-opinjoni tal-Kumitat għall-Istima tar-Riskji tal-ECHA ta' Marzu 2016; (c) l-opinjoni tal-Kumitat għall-Analiżi Soċjo-ekonomika tal-ECHA ta' Ġunju 2016; (d) il-konklużjonijiet/deċiżjonijiet tal-grupp ta' esperti dwar is-sustanzi PBT tal-ECHA ta' Novembru 2012; u/jew (e) il-linji gwida rilevanti tal-ECHA – ma jitqiesux li jikkostitwixxu atti preparatorji li wasslu għall-adozzjoni tal-att ikkontestat – tiddikjara dawn l-atti illegali u mhux applikabbli skont l-Artikolu 277 TFUE; tikkundanna lill-konvenuta għall-ispejjeż; u tordna kull miżura oħra li tista' tkun xierqa. Insostenn tar-rikors tagħhom, ir-rikorrenti jinvokaw ħdax-il motiv. L-ewwel motiv ibbażat fuq l-illegalità, żbalji manifesti ta' liġi u ta' fatt, żbalji manifesti ta' evalwazzjoni, il-ksur tal-prinċipju ta' ċertezza legali, it-teħid ta' deċiżjonijiet arbitrarji u l-assenza ta' motivazzjoni – għal dak li jirrigwarda l-evalwazzjoni tar-riskji. It-tieni motiv ibbażat fuq l-illegalità, żbalji manifesti ta' liġi u ta' fatt, żbalji manifesti ta' evalwazzjoni, il-ksur tal-prinċipju ta' ċertezza legali u t-teħid ta' deċiżjonijiet arbitrarji – għal dak li jirrigwarda l-evalwazzjoni tal-perikoli. Dan jinkludi eċċezzjoni ta' illegalità skont l-Artikolu 277 TFUE għal dak li jirrigwarda d-dispożizzjonijiet rilevanti tal-Anness XIII tar-Regolament REACH u/jew ta' atti u miżuri preċedenti. It-tielet motiv ibbażat fuq l-illegalità, żbalji manifesti ta' liġi u ta' fatt, il-ksur tal-prinċipju ta' ċertezza legali, it-teħid ta' deċiżjonijiet arbitrarji u l-assenza ta' motivazzjoni – għal dak li jirrigwarda l-evalwazzjoni tal-perikoli, b'mod partikolari d-determinazzjoni permezz ta' provi suffiċjenti. Dan jinkludi eċċezzjoni ta' illegalità skont l-Artikolu 277 TFUE għal dak li jirrigwarda d-dispożizzjonijiet rilevanti tal-Anness XIII tar-Regolament REACH u/jew ta' atti u miżuri preċedenti. Ir-raba' motiv ibbażat fuq l-assenza ta' ċertezza legali, il-ksur tal-prinċipju ta' amministrazzjoni tajba, l-assenza ta' motivazzjoni – għal dak li jirrigwarda l-evalwazzjoni tal-perikoli u tar-riskji, b'mod partikolari d-determinazzjoni permezz ta' provi suffiċjenti. Il-ħames motiv ibbażat fuq il-ksur tad-drittijiet tad-difiża, inkluż id-dritt għal smigħ; l-assenza ta' motivazzjoni, id-dritt għal smigħ xieraq – għal dak li jirrigwarda l-evalwazzjoni tal-perikoli u tar-riskji, b'mod partikolari d-determinazzjoni permezz ta' provi suffiċjenti. Is-sitt motiv ibbażat fuq il-fatt li l-att jeċċedi manifestament il-limiti tas-setgħat diskrezzjonali, żball manifest fl-eżerċizzju tas-setgħat diskrezzjonali u l-ksur tal-bilanċ tas-setgħat istituzzjonali – għal dak li jirrigwarda l-evalwazzjoni tal-perikoli u tar-riskji. Is-seba' motiv ibbażat fuq l-illegalità, żbalji manifesti ta' liġi u ta' fatt, żbalji manifesti fl-eżerċizzju tas-setgħat diskrezzjonali, il-qbiż manifest tal-limiti tas-setgħat diskrezzjonali, il-ksur tal-prinċipji ta' ċertezza legali u ta' aspettattivi leġittimi, l-assenza ta' motivazzjoni – għal dak li jirrigwarda l-evalwazzjoni tal-perikoli u tar-riskji, u żbalji manifesti ta' evalwazzjoni tal-fatti rilevanti u tad-dispożizzjonijiet legali rilevanti. It-tmien motiv ibbażat fuq il-ksur tal-prinċipji ta' ċertezza legali u ta' aspettattivi leġittimi, l-insuffiċjenza ta' motivazzjoni, żbalji manifesti ta' fatt u ta' liġi – għal dak li jirrigwarda l-adozzjoni, l-applikazzjoni, is-sens u l-portata tar-restrizzjoni REACH. Id-disa' motiv ibbażat fuq il-ksur tal-prinċipju ta' proporzjonalità – għal dak li jirrigwarda l-applikazzjoni u l-portata tar-restrizzjoni REACH. L-għaxar motiv ibbażat fuq il-ksur tar-rekwiżiti formali essenzjali, l-illegalità, żbalji manifesti fl-eżerċizzju tas-setgħat diskrezzjonali, żbalji manifesti ta' fatt u ta' liġi, il-ksur tal-prinċipji ta' ċertezza legali u ta' aspettattivi leġittimi, il-ksur tal-prinċipju ta' amministrazzjoni tajba, l-assenza ta' motivazzjoni – qabel l-adozzjoni tar-restrizzjoni REACH. Il-ħdax-il motiv ibbażat fuq l-inapplikabbiltà, skont l-Artikolu 277 TFUE, tad-dispożizzjonijiet rilevanti tal-Anness XIII tar-Regolament REACH u ta' atti u miżuri oħra preċedenti li jwaqqfu u/jew ixekklu evalwazzjoni u/jew konklużjoni valida dwar il-proprjetajiet ta' D4 u D5. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tiċħad l-appell ta' Lupu Victor; tikkundanna lill-konvenut u lill-appellant Lupu Victor għall-ispejjeż tal-proċedimenti. Il-Bord tal-Appell wettaq żball meta kkonstata li kien hemm xebh fonetiku bejn is-sinjali; Il-Bord tal-Appell wettaq żball meta kkonstata li l-paragun kunċettwali ma kienx rilevanti f'dan il-każ. Lingwa tal-kawża: il-Pollakk Ir-rikorrenti titlob li l-Qorti Ġenerali jogħġobha: tannulla d-deċiżjoni tal-Kummissjoni Ewropea C(2017) 8766 finali tat-12 ta' Diċembru 2017 fil-Każ M.8672 (EASYJET/CERTAIN AIR BERLIN ASSETS); tikkundanna lill-Kummissjoni għall-ispejjeż; tobbliga lill-Kummissjoni twieġeb, fil-kuntest tar-risposta tagħha, ċerti mistoqsijiet tar-rikorrenti rigward l-iżvolġiment tal-investigazzjoni dwar l-effetti tal-konċentrazzjoni inkwistjoni fuq il-kompetizzjoni u li tipprovdi ċerti provi li fuqhom id-deċiżjoni tagħha hija bbażata. Insostenn tar-rikors tagħha, ir-rikorrenti tinvoka sitt motivi. It-tieni motiv, ibbażat fuq li l-Kummissjoni evalwat b'mod żbaljat l-effetti tal-konċentrazzjoni fuq il-kapaċità li jiġu pprovduti servizzi ta' trasport bl-ajru ta' passiġġieri b'destinazzjoni u ta' provenjenza minn ċerti ajruporti, u għalhekk wettqet żball gravi u manifest fl-evalwazzjoni tal-konċentrazzjoni. Eżami analitiku mwettaq korrettament tal-konċentrazzjoni kellu jwassal għall-konklużjoni li l-implimentazzjoni tal-konċentrazzjoni jkollha ċertu numru ta' effetti antikompetittivi, u b'mod partikolari effett iktar negattiv fuq il-kompetizzjoni milli l-assenza ta' konċentrazzjoni f'xenarju alternattiv. It-tielet motiv, ibbażat fuq li l-Kummissjoni kisret il-"Linji ta' gwida fuq l-istima jew kalkolu ta' l-għaqdiet orizzontali" (Linji gwida dwar l-evalwazzjoni tal-konċentrazzjonijiet orizzontali), billi ma eżaminatx jekk l-effiċjenzi mwettqa permezz tal-konċentrazzjoni jpaċux l-effetti antikompetittivi tagħha. Ir-raba' motiv, ibbażat fuq li l-Kummissjoni kisret ir-regoli tat-Trattati u d-dispożizzjonijiet meħuda għall-applikazzjoni tagħhom billi ma imponietx fuq EasyJet l-impenji li kienu jippermettu li jiġi evitat l-ostakolu sinjifikattiv għal kompetizzjoni effettiva li jirriżulta mill-konċentrazzjoni. Il-ħames motiv, ibbażat fuq li l-Kummissjoni kisret ir-regoli tat-Trattati u d-dispożizzjonijiet meħuda għall-applikazzjoni tagħhom billi naqset milli tevalwa l-effetti tal-konċentrazzjoni fis-suq intern f'relazzjoni mal-għajnuna mill-Istat mogħtija preċedentement lil Air Berlin fil-15 ta' Awwissu 2017 fil-forma ta' self ta' EUR 150 miljun mir-Repubblika Federali tal-Ġermanja. Din l-għajnuna ġiet approvata bid-Deċiżjoni tal-Kummissjoni C(2017) 6080 finali tal-4 ta' Settembru 2017 dwar l-għajnuna mill-Istat mogħtija mir-Repubblika Federali tal-Ġermanja lil Air Berlin. Is-sitt motiv, ibbażat fuq li l-Kummissjoni kisret l-Artikolu 296 TFUE billi ma mmotivatx suffiċjentement id-deċiżjoni tagħha, bħal ma juru b'mod partikolari l-assenza ta' analiżi kompleta tal-fatti, l-assenza ta' teħid inkunsiderazzjoni ta' ċertu numru ta' elementi indispensabbli għal evalwazzjoni affidabbli tal-effetti kollha tal-konċentrazzjoni fuq il-kompetizzjoni, l-assenza ta' evawlazzjoni tal-effetti ta' din il-konċentrazzjoni fis-suq intern f'relazzjoni mal-għajnuna mill-Istat mogħtija preċedentement lil Air Berlin u n-nuqqas ta' motivazzjoni ta' tali ommissjoni. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-Deċiżjoni tal-Kunsill (PESK) 2018/90 tat-22 ta' Jannar 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela u r-Regolament ta' Implimentazzjoni tal-Kunsill (UE) 2018/88 tat-22 ta' Jannar 2018 li jimplimenta r-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela, sa fejn id-dispożizzjonijiet tagħhom jirrigwardaw lir-rikorrent; u tikkundanna lill-Kunsill għall-ispejjeż tal-proċedura. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq il-fatt li l-Kunsill kiser il-prinċipju ta' amministrazzjoni tajba u d-drittijiet tiegħu ta' difiża u għal protezzjoni ġudizzjarja effettiva billi ma tahx aċċess għall-provi li allegatament isostnu l-inklużjoni tiegħu fil-lista fi żmien raġonevoli. It-tieni motiv ibbażat fuq il-fatt li l-Kunsill wettaq żball manifest ta' evalwazzjoni sa fejn ma weriex li r-rikorrent, fir-rwol tiegħu ta' Kmandant Ġenerali tal-Gwardja Nazzjonali Bolivarjana, huwa responsabbli għal okkorrenzi ta' ksur gravi tad-drittijiet tal-bniedem allegatament imwettqa mill-Gwardja Nazzjonali Bolivarjana u ppreġudika l-istat tad-dritt fil-Venezwela. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-Deċiżjoni tal-Kunsill (PESK) 2018/90 tat-22 ta' Jannar 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela u r-Regolament tal-Kunsill (UE) 2017/2063 tat-13 ta' Novembru 2017 dwar miżuri restrittivi fid-dawl tas-sitwazzjoni fil-Venezwela, sa fejn id-dispożizzjonijiet tagħhom jikkonċernaw lir-rikorrent; u tikkundanna lill-Kunsill għall-ispejjeż. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq l-allegazzjoni li l-Kunsill kiser il-prinċipju ta' amministrazzjoni tajba kif ukoll id-drittijiet tad-difiża tiegħu u d-dritt tiegħu għal protezzjoni ġudizzjarja effettiva billi naqas milli jagħtih aċċess fi żmien raġonevoli għall-provi li allegatament isostnu l-inklużjoni tiegħu fil-lista. It-tieni motiv ibbażat fuq l-allegazzjoni li l-Kunsill wettaq żball manifest ta' evalwazzjoni peress li naqas milli juri li r-rikorrent, fir-rwoli tiegħu ta' President u ex Viċi President tal-Qorti Suprema tal-Venezwela, appoġġa u ffaċilita l-azzjonijiet u l-politiki tal-Gvern li dgħajfu d-demokrazjia u l-istat tad-dritt fil-Venezwela, u huwa responsabbli għal azzjonijiet u dikjarazzjonijiet li użurpaw l-awtorità tal-Assemblea Nazzjonali. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-Deċiżjoni tal-Kunsill (PESK) 2018/90 tat-22 ta' Jannar 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela u r-Regolament ta' Implimentazzjoni tal-Kunsill (UE) 2018/88 tat-22 ta' Jannar 2018 li jimplimenta r-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela, sa fejn id-dispożizzjonijiet tagħhom jirrigwardaw lir-rikorrent; u tikkundanna lill-Kunsill għall-ispejjeż tal-proċedura. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq il-fatt li l-Kunsill kiser il-prinċipju ta' amministrazzjoni tajba u d-drittijiet tiegħu ta' difiża u għal protezzjoni ġudizzjarja effettiva billi ma tahx aċċess għall-provi li allegatament isostnu l-inklużjoni tiegħu fil-lista fi żmien raġonevoli. It-tieni motiv ibbażat fuq il-fatt li l-Kunsill wettaq żball ta' evalwazzjoni sa fejn ma weriex li l-azzjonijiet u l-linji ta' politika tar-rikorrent ippreġudikaw id-demokrazija u l-istat tad-dritt fil-Venezwela. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-Deċiżjoni tal-Kunsill (PESK) 2018/90 tat-22 ta' Jannar 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela u r-Regolament ta' Implimentazzjoni tal-Kunsill (UE) 2018/88 tat-22 ta' Jannar 2018 li jimplimenta r-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela, sa fejn id-dispożizzjonijiet tagħhom jirrigwardaw lir-rikorrent; u tikkundanna lill-Kunsill għall-ispejjeż tal-proċedura. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq il-fatt li l-Kunsill kiser il-prinċipju ta' amministrazzjoni tajba u d-drittijiet tiegħu ta' difiża u għal protezzjoni ġudizzjarja effettiva billi ma tahx aċċess għall-provi li allegatament isostnu l-inklużjoni tiegħu fil-lista fi żmien raġonevoli. It-tieni motiv ibbażat fuq il-fatt li l-Kunsill wettaq żball manifest ta' evalwazzjoni sa fejn ma weriex li r-rikorrent huwa involut fl-imminar tad-demokrazija u l-istat tad-dritt fil-Venezwela. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-Deċiżjoni tal-Kunsill (PESK) 2018/90 tat-22 ta' Jannar 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela u r-Regolament ta' Implimentazzjoni tal-Kunsill (UE) 2018/88 tat-22 ta' Jannar 2018 li jimplimenta r-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela, sa fejn id-dispożizzjonijiet tagħhom jirrigwardaw lir-rikorrent; u tikkundanna lill-Kunsill għall-ispejjeż tal-proċedura. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq il-fatt li l-Kunsill kiser il-prinċipju ta' amministrazzjoni tajba u d-drittijiet tiegħu ta' difiża u għal protezzjoni ġudizzjarja effettiva billi ma tahx aċċess għall-provi li allegatament isostnu l-inklużjoni tiegħu fil-lista fi żmien raġonevoli. It-tieni motiv ibbażat fuq il-fatt li l-Kunsill ma ġabx prova tal-eżistenza tal-kundizzjonijiet għall-inklużjoni tiegħu fil-lista u wettaq żball manifest ta' evalwazzjoni sa fejn ma weriex li, fir-rwol tiegħu ta' Avukat Ġenerali u fir-rwoli preċedenti ta' Ombudsman u ta' President tal-Kunsill Morali Repubblikan, ir-rikorrent ippreġudika d-demokrazija u l-istat tad-dritt fil-Venezwela.
Extracted from C_200_2018.html